proxectonos/corpus_dominio_legal_administrativo_tmp huggingface dataset:
25/10/2017 | Administración LocalMunicipal
Ribeira
Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ao mes de agosto do 2017

Por Decreto de Alcaldía, de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de dependencia e padrón e lista cobratoria do prezo público pola prestación de axuda a domicilio de libre concorrencia correspondentes ao mes de agosto de 2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de novembro de 2017 ao 2 de xaneiro de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 20 de octubre de 2017 El alcalde, Manuel Ruiz Rivas
25/10/2017 | Administración LocalMunicipal
Oroso
Anuncio de licitación do contrato de servizos de gabinete de prensa e comunicación do Concello de Oroso

1) Entidade adxudicadora: Datos xerais e datos para a obtención de información: a) Organismo. Concello de Oroso b) Dependencia que tramita o expediente. Secretaría c) Obtención de documentación e información: i) Dependencia. Intervención ii) Domicilio. Praza de Isaac Díaz Pardo,1 iii) Localidade e código postal. Oroso,15888 iv) Teléfono.981691478 v) Telefax.981691786 vi) Correo electrónico: ana. linares@oroso. es vii) Dirección de Internet do perfil do contratante.www.concellooroso.com viii) Data límite de obtención de documentación e información. Ata 2 días naturais antes da finalización do prazo para presentación de proposicións d) Número de expediente.2017/C004/000018 a) Tipo. Contrato de servizos b) Descrición. Servizos de gabinete de prensa e comunicación do Concello de Oroso c) Lugar de execución/entrega: Concello de Oroso d) Prazo de execución e prórroga: Ver artigo 6 do prego de cláusulas administrativas particulares. a) Tramitación. Ordinaria b) Procedemento. Aberto con pluralidade de criterios de adxudicación. c) Criterios de adxudicación. Ver artigo 12 do prego de claúsulas administrativas.4) Presuposto base de licitación. Véxase artigo 7.2 do prego de claúsulas administrativas 5) Garantías esixidas. Definitiva (5%) do importe de adxudicación 6) Valor estimado: 43.200 euros 7) Requisitos específicos do contratista. Véxase cláusula 3 e 4 do prego, de cláusulas administrativas. a) Data límite de presentación: 15 días naturais contados desde o día seguinte ao da publicación do último anuncio no BOP, perfil do contratante ou no DOG. b) Modalidade de presentación: Presencial ou por correo c) Lugar de presentación i) Dependencia. Rexistro xeral do Concello. ii) Domicilio. Praza de Isaac Díaz Pardo, 1 iii) Localidade e código postal: Oroso, 15888 d) Prazo durante o cal o licitador estará obrigado a manter a súa oferta.3 meses a) Dirección. Praza de Isaac Díaz Pardo, 1 b) Localidade e código postal. Oroso, 15888 10) Gastos de publicidade. Os gastos que xeren os anuncios cun máximo de 1000 euros. Oroso, 17 de outubro de 2017 O alcalde. Moneiba Dadu Clapers
25/10/2017 | Administración LocalMancomunidades
Mancomunidade de Municipios da Comarca de Ordes
Aprobación inicial do orzamento 2017

Aprobado inicialmente o orzamento para o exercicio 2017, así como a documentación complementaria, en cumprimento do disposto no artigo 169 do Real Decreto Lexislativo 2/2004 de 5 de marzo polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincial, coa fin de que durante este poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Ordes, 18 de outubro de 2017. O Presidente, Asdo.: Roberto Rey Martínez
25/10/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 18 de outubro de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Frades (expediente IN407A 2016/003-1)

Acordo do 18 de outubro de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Frades (expediente IN407A 2016/003-1). Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, CT, RBT As Costa e Figueira, no concello de Frades (expediente IN407A 2016/003-1), por resolución desta xefatura territorial, do 15 de setembro de 2017, a favor da entidade beneficiaria Unión Fenosa Distribución, SA, con enderezo en Avda. de Arteixo, 171.15007 - A Coruña. Esta Xefatura Territorial acorda sinalar o día 19 de decembro de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Frades, deducida da que se someteu a información pública no DOG, no BOP e no xornal La Voz de Galicia de datas 16.05.2017, 28.04.2017 e 09.05.2017, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 18 de outubro de 2017. Isidoro Martínez Arca Xefe territorial da Coruña
25/10/2017 | Administración LocalMunicipal
Monfero
Anuncio aprobación expediente de modificación das bases de execución do orzamento de 2017, prorrogado do 2016, nº.1 1/2017

O Pleno desta Corporación aprobou, na súa sesión celebrada o día 20 de outubro de 2017, o expediente de modificación das bases de execución do orzamento de 2017, prorrogado do 2016, nº.1/2017, que consiste en modificar os parágrafos terceiro e cuarto da base n.º 14, nomeada “subvencións”, que queda co seguinte texto: “Base 14.- (parágrafos 3.º e 4.º) Resérvanse os créditos polos importes que se indican deseguido en concepto de subvencións nominativas as entidades que se relacionan para os gastos que se expresan, a realizar durante o exercicio de 2017:.” En cumprimento do que dispón o artigo 169.1 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, o expediente sométese a información pública polo prazo de quince días, que se comezarán a contar desde o día seguinte á publicación deste anuncio no Boletín Oficial da Provincia, para que as persoas interesadas poidan examinalo e presentar as reclamacións que estimaren oportunas. Se logo de que transcorra o prazo non se presentou ningunha alegación, o expediente considerarase aprobado definitivamente. Monfero, 20 de outubro de 2017 O Alcalde Andres Feal Varela
02/10/2017 | Administración LocalProvincial
Deputación Provincial da Coruña
Servizo de Vías e Obras
Anuncio de citación para notificación por comparecencia de resolucións en procedementos sancionadores en estradas provinciais

Publicado no Boletín Oficial do Estado do día 23/09/2017 citación para notificación por comparecencia e de conformidade co disposto no art.44 e 46 da Lei 39/2015 do 1 de outubro, do Procedemento Administrativo Común das Administracións Públicas, ao dar resultados negativos os intentos de notificación dos actos que logo se indican, mediante o presente anuncio cítase aos interesados para que comparezan perante a Deputación provincial da Coruña, onde obran os respectivos expedientes co fin de practicar as notificacións dos actos que se indican: Expediente: 2017000013397 Titular: HERDEIROS DE EMILIA PITA MERINO Acto que se notifica: Resolución de inicio de expediente sancionador. Estrada provincial D. P. 2203.–Parcela con referencia catastral 1502.100.0IJ.- Plantación de árbores sen gardar distancia regulamentaria Expediente: 2017000013405 Titular: HERDEIROS DE KEREN HAPUC BENSERHIR MUXI MERINO Acto que se notifica: Resolución de inicio de expediente sancionador.- Estrada provincial D. P. 2203.–Parcela con referencia catastral.1502. 900.0EU - Plantación de árbores sen gardar distancia regulamentaria. Normativa: Lei 8/2013, do 28 de xuño, de estradas de Galicia. Lugar e prazo de comparecencia: Os interesados ou o seu representante legal deberá comparecer, co fin de ser notificados, no Servizo de Vías e Obras Provinciais, sito na quinta planta do edificio provincial situado en Avda. do Porto, número 2; 15003-A Coruña, no prazo de QUINCE (15) DÍAS, a contar desde o seguinte ao da publicación deste anuncio no Boletín Oficial do Estado (23/09/2017). Advírtese aos interesados que de non comparecer no devandito prazo, a notificación entenderase practicada para todos os efectos legais, desde o dia seguinte ao de vencemento do mesmo. A Coruña, 25 de setembro de 2017.–O Presidente: Valentín González Formoso.–O Secretario xeral: José L. Almau Supervía
02/10/2017 | Administración LocalMunicipal
Ordes
Delegación de competencias da Alcaldía

DECRETO DA ALCALDÍA Tendo que ausentarme do termo municipal para asistir ao acto de Irmandamento da Vila de Ordes coa cidade de Veracruz dos Estados Unidos Mexicanos durante o período comprendido entre os días 2 e 10 de outubro de 2017, ambos incluídos, non podendo exercer por tal motivo as funcións propias da Alcaldía. Acto de Irmandamento ao que tamén asistirá a 1.ª tenente de alcalde, Sra. Soneira Liñares. De conformidade co disposto no art.21.3 da Lei 7/1985, do 2 de abril; arts.61.3 e 63 da Lei 5/97, do 22 de xullo, e arts.43, 44 e 47.2 do Real Decreto 2568/1986, do 28 de novembro, RESOLVO: 1. Delegar durante devandito período a totalidade das competencias permitidas legalmente no 2.º tenente de alcalde, D. José Manuel Mira Gómez.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos desde o día seguinte ao da súa sinatura. Ordes, 27 de setembro de 2017. Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias
02/10/2017 | Administración LocalMunicipal
Vimianzo
Bases selección Técnico Administración Xeral

Por Resolución núm.1032/2017 da Alcaldía, de data 26/09/2017, aprobáronse as bases de selección para a cobertura temporal, mediante funcionario/a interino/a, da praza de Técnico/a de Administración Xeral (ECA-01). O prazo de presentación de instancias é de vinte días naturais contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da casa consistorial e na páxina web do concello de Vimianzo (www.vimianzo. gal). Vimianzo, a 27 de setembro de 2017 O alcalde Manuel Antelo Pazos
02/10/2017 | Administración LocalMunicipal
Arzúa
Aprobación definitiva de suplemento de crédito

ANUNCIO APROBACION DEFINITIVA DE EXPEDIENTE DE SUPLEMENTO DE CRÉDITO 1/2017 O Pleno da Corporación, en sesión ordinaria celebrada o día 31 de agosto de 2017, acordou aprobar inicialmente o expediente de modificación de créditos na modalidades de suplemento de crédito 1/2017 por importe de 54.447,79 €. Os citados expedientes considerase definitivamente aprobados ao non formularse reclamacións no prazo de exposición ao público. En cumprimento do disposto nos artigos 177.2 en relación co 169.3 do TRLRFL (RDLei 2/2004, do 5 de marzo) e 38.2 e 20.3 do RD 500/90, publícase o resume por capítulos do orzamento do ano 2017, tendo en conta as modificacións presupostarias realizadas ata a data de hoxe: O que se fai público para os efectos previstos na lexislación citada. Arzúa, 28 de setembro de 2017. O alcalde Asdo.: José Luis García López
02/10/2017 | Administración LocalMunicipal
A Capela
Padrón contribuíntes servizo de axuda no fogar mes agosto 2017

Por resolución da alcaldía nº 288/2017 do 22 de setembro, aprobouse o padrón de contribuíntes correspondente ao mes de agosto do exercicio 2017 da taxa de prestación do Servizo de Axuda no Fogar (Dependencia e libre concorrencia) e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 22 de setembro de 2017 O alcalde, Manuel Meizoso López
02/10/2017 | Administración LocalMunicipal
Culleredo
Secretaría Xeral
Delegación da competencia para celebración de matrimonio civil entre P. D. C. e A. P. P. o día 16.09.2017, ás 13:15 horas

Por resolución ditada en data 14/09/2017, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Viviana Raquel Cora Andal, para a celebración do matrimonio civil entre JOSE CASTOR GOBEL VILLARROEL. e SOLEDAD MARIA PERARNAU CARRASQUEDO. o vindeiro sábado, día 16 de setembro de 2017, ás 13.15 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 18 de setembro de 2017 O alcalde Julio Sacristán de Diego
02/10/2017 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre M. N. L. L. e L. G. R. o día 09.09.2017, ás 19:30 horas

Por resolución ditada en data 07/09/2017, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Gheorghe Eugen Hernan Perez Anar, para a celebración do matrimonio civil entre EKIÑE DENCHEVA ZUMARAN. e CRISOGONO MARTINEZ VARA DE REY AZZAM o vindeiro sábado, día 9 de setembro de 2017, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 11 de setembro de 2017 O alcalde Julio Sacristán de Diego
02/10/2017 | Administración LocalMunicipal
Betanzos
Licitación do servizo de redacción do Plan Xeral de Ordenación Municipal do Concello de Betanzos 2017-2021

ANUNCIO A Xunta de Goberno Local de data 28/09/2017 aprobou o expediente de contratación do “servizo de redacción do Plan Xeral de Ordenación do Municipal do Concello de Betanzos 2017-2021”, conforme aos seguintes datos: 1. Entidade adxudicadora. Datos xerais e datos para a obtención da información: a) Organismo: Concello de Betanzos b) Dependencia que tramita o expediente: Secretaría c) Obtención de documentación e información: 1) Dependencia: Contratación 2) Domicilio: Praza de Galicia n.º 1 3) Localidade e código postal: Betanzos, 15300 4) Teléfono 981776525 5) Telefax 981776529 6) Correo electrónico: contratacion@netanzos. net 7) Enderezo de Internet do perfil do contratante: www.betanzos.net (perfil do contratista). 2. Obxecto do contrato. a) Tipo: servizo. b) Descrición: redacción do Plan Xeral de Ordenación Municipal do Concello de Betanzos. c) Lugar: Betanzos. e) Prazo de execución: 4 anos, non prorrogable.3. Tramitación e procedemento. a) Tramitación: ordinaria. b) Procedemento: aberto. c) Poxa electrónica: non. d) Admision de variantes: non. e) Criterios de adxudicación: – CRITERIOS ECONÓMICOS. Puntuación de 0 a 5 puntos conforme aos seguintes subcriterios: * Baixa do prezo do servizo. Tipo de licitación: 118.920,11 €. Puntuación: de 0 a 5 puntos. – CRITERIOS TÉCNICOS. Puntuación de 0 a 10 puntos conforme aos seguintes subcriterios: * Memoria descriptiva da programación e execución das distintas prestacións do servizo conforme ao establecido no prego de prescricións técnicas. Puntuación de 0 a 6 puntos, conforme aos seguintes indicadores ponderados: – Contido prestacional. De 0 a 3 puntos. – Metodoloxía. De 0 a 3 puntos. * Memoria descriptiva dos recursos humanos e técnicos para a prestación do servizo. Puntuación: de 0 a 4 puntos, conforme aos seguintes indicadores ponderados: – Cantidade e cualificación dos recursos humanos directamente adscritos ao servizo: de 0 a 2 puntos. – Recursos técnicos adscritos ao servizo: de 0 a 2 puntos.4. O valor estimado do contrato é de 118.920,11 € e 24.973,22 € de IVE.5. Garantías esixidas. Garantía definitiva: 5% do importe de adxudicación, sen IVE.6. Requisitos específicos do contratista. a) Clasificación: non. b) Solvencia económica e financeira e técnica e profesional: si. c) Outros requisitos específicos: non.7. Presentación de ofertas e apertura de ofertas. a) Data límite de presentación: 15 días naturais dende a publicación do anuncio no BOP. Se o último día fose inhábil ou festivo, o último día será o día hábil seguinte. b) Apertura de ofertas: 3.º día hábil seguinte.8. Gastos de publicidade: a cargo do contratista.9. Mesa de contratación: si, publicarase a súa composición no perfil do contratante. Betanzos, 28 de setembro de 2017. O alcalde José Ramón García Vázquez
02/10/2017 | Administración LocalMunicipal
As Pontes de García Rodríguez
Secretaría
Substitucións na Presidencia da Xunta de Goberno Local e nas función da Alcaldía a prol da 1.ª tenente de alcalde, M.ª Montserrat García Chavarría

ANUNCIO Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 1290/2017, do día 13/09/2017, designouse como substituta nas funcións da Alcaldía do día 13/09/2017 á primeira tenente de alcalde, María Montserrat García Chavarría; mediante resolución da Alcaldía n.º 1301/2017, do día 15/09/2017, designouse como substituta na Presidencia da Xunta de Goberno Local do día 15/09/2017 á primeira tenente de alcalde, María Montserrat García Chavarría; mediante resolución n.º 1323/2017, do día 20/09/2017, designouse como substituta na Presidencia da Xunta de Goberno Local do día 20/09/2017 á primeira tenente de alcalde, María Montserrat García Chavarría. As Pontes de García Rodríguez, 27 de setembro de 2017. O concelleiro delegado da Área de Réxime Interno e Recursos Humanos José Alén Álvarez
02/10/2017 | Administración LocalMunicipal
Boiro
Anuncio do prezo público da Escola de Música e Xantar de Confraternidade da Terceira Idade

ANUNCIO DE PUBLICACIÓN DO PREZO PÚBLICO DA ESCOLA MÚSICA E PREZO PÚBLICO XANTAR CONFRATERNIDADE DA TERCEIRA IDADE En aplicación do establecido na Ordenanza reguladora do prezo público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 26 de setembro de 2017 para a Escola de Música do Concello de Boiro e os cursos 2017-2018, 2018-2019 e 2019-2020:  Matrícula ordinaria (linguaxe musical + un instrumento): 350 € * 1.º instrumento complementario o coro en lugar dun instrumento 65 € * 2.º instrumento complementario o coro en lugar dun segundo instrumento 45 €  Iniciación-linguaxe musical: 175 €  Obradoiro de pandereta: 150 €  Coro: 200 € Un prezo gratuíto para o Obradoiro da Terceira Idade. As seguintes bonificacións, que son excluíntes entre si:  2.ª actividade: 50% na actividade máis barata.  Familiar: 50% a partir do segundo membro da familia.  Terceira Idade: 50% sobre a matrícula ordinaria se van a algún instrumento. Prazo de matrícula:  Do 1 ao 31 de outubro para o curso 2017-2018.  1 ao 31 de xuño primeira quenda cursos 2018-2019 e 2019-2020. No caso de quedar prazas libres abrirase unha segunda quenda do 1 o 30 de setembro.  No caso que transcorreran os prazos de matrícula, en calquera curso, poderase presentar solicitude de matrícula no Concello que será concedida no caso de quedar prazas libres. En aplicación do establecido na Ordenanza reguladora do prezo público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 26 de setembro de 2017 para o Xantar de Confraternidade da Terceira Idade, a celebrar o vindeiro día 20 de outubro de 2017: 15 €/comensal. Boiro a 26 de setembro de 2017. O alcalde Juan José Dieste Ortigueira
03/10/2017 | Administración LocalMunicipal
Santa Comba
Indemnización de membros da Corporación e gastos de representación para o ano 2017

O Pleno da Corporación municipal, en sesión extraordinaria do 25 de agosto de 2017, desestimou as reclamacións que se presentaron contra o acordo de aprobación inicial dos orzamentos municipais para o exercicio de 2017, que se aprobara en sesión extraordinaria do 11 de xullo de 2017 (BOP núm.133 do 14/07/2017), e aprobou definitivamente os orzamentos municipais, as bases de execución de o cadro de persoal para o ano 2017 (BOP núm.164 do 30/08/2017) 1.- Pola asistencia as sesións dos órganos colexiados da Corporación: - Por asistencia a sesións do Pleno: 120,00 € por sesión. - Por asistencia a sesións da Xunta de Goberno Local: 120,00 € sesión. - Por asistencia a comisións informativas: 120,00 € por sesión. - Por asistencia a mesas de contratación, comisións de traballo ou tribunais de valoración dependentes desta Corporación: 60,00 € por sesión.2.- Indemnizacións asistencia a tribunais. As indemnizacións por asistencias a tribunais serán as fixadas no RD 462/2002, do 24 de maio, sobre indemnizacións por razón do servizo (BOE núm.129, do 30 de maio de 2002.3.- Indemnizacións por mor do cargo. Todos os membros da Corporación que realicen xestións por mor do cargo terán dereito a que se lle aboen os gastos de desprazamento, conforme ao RD 462/2002, do 24 de maio). Os gastos de aloxamento e manutención serán abodos despois da xustificación do gasto”. De acordo co previsto no artigo 75.5 da Lei 7/1985, do 2 de abril, reguladora das bases de réxime local, (LBRL), (BOP núm.80, do 3 de abril de 1985), se publican as indemnizacións e asistencias dos membros da Corporación que non teñen dereito dedicación exclusiva nin dedicación parical pola concorrencia efectiva ás esións dos órganos da Corporación da que formen parte, na contía sinalada polo pleno da mesma. Santa Comba, 1 de setembro de 2017 A alcaldesa María Josefa Pose Rodríguez
03/10/2017 | Administración LocalMunicipal
Vilarmaior
Modificación Ordenanza fiscal nº 14 servizo municipal de saneamento

O Pleno deste concello, en sesión celebrada o día 28 de setembro de 2017, acordou aprobar inicialmente a modificación da ordenanza fiscal nº 14 reguladora da taxa pola prestación do servizo municipal de saneamento, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 28 de setembro de 2017 O ALCALDE, Carlos Vázquez Quintián
03/10/2017 | Administración LocalMunicipal
A Coruña
Servizo de Persoal
Anuncio de lista provisional de 2 prazas de técnico medio de Administración Xeral (C. E. 8/15)

Servizo de Persoal ANUNCIO Por Resolución da Concelleira Delegada de Facenda e Administración, por delegación da Xunta de Goberno Local, de data 27 de setembro de 2017, resolveuse o seguinte: Primeiro. –Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade de dúas prazas de Técnico Medio de Administración Xeral (CE 8/15): ADMITIDOS: EXCLUÍDOS: (1) Non presentar DNI (2) Non abonar dereitos de exame ou xustificante compulsado de estar exento do pago. (1) (2) Non presentar DNI e non abonar dereitos de exame ou xustificante compulsado de estar exento do pago. (3) Instancia fora de plazo. (4) (2) Solicitud con datos imcompleta e non abonar dereitos de exame ou xustificante compulsado de estar exento do pago. A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo. –A lista de admitidos poderá consultarse a través do teléfono 010 de información municipal (981.920.010 se se chama desde fóra da cidade) e na páxina web do Concello da Coruña (www.coruna.es) a efectos de corrección de erros, concedéndose a este fin un prazo de dez días, contados desde o seguinte á súa publicación no Boletín Oficial da Provincia. A Coruña, 27 de setembro de 2017. O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
03/10/2017 | Administración LocalMunicipal
Vilarmaior
Modificación Ordenanza fiscal nº 5 recollida RSU

O Pleno deste concello, en sesión celebrada o día 28 de setembro de 2017, acordou aprobar inicialmente a modificación da ordenanza fiscal nº 5 reguladora da taxa sobre recollida de lixo e residuos sólidos urbanos, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 28 de setembro de 2017 O ALCALDE, Carlos Vázquez Quintián
03/10/2017 | Administración LocalMunicipal
A Coruña
Área de Emprego e Economía Social
Anuncio de licitación (S-17/2017)

Anuncio de licitación (S-17/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-17/2017.2. Obxecto do contrato: subministración dun vehículo lixeiro mixto de mando e xefatura para o S. E. I. S. da Coruña.3. Tramitación: ordinaria. Procedemento: aberto.4. Orzamento base de licitación: 48.980,00 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 27 de setembro de 2017. Xavier Enrique Uyarra Sarango de alcalde da Área de Emprego e Economía Social (Decreto de delegación do 18 de abril de 2017)
03/10/2017 | Administración LocalMunicipal
Arteixo
Urbanismo
Publicación artigo 45_1_a Lei 39/2015 Plan de Sectorización SAUR 4

De conformidade co disposto polo artigo 45.1. a) da Lei 39/2015, do 1 de outubro, do Procedemento Administrativo Común das Administracións Públicas (LPAC), ao estimar esta Administración que a notificación efectuada aos interesados que constan no Catastro e que logo se dirán é insuficiente para garantir a notificación a todos os posibles interesados existentes, adicionalmente á notificación realizada procédese á publicación en extracto, de acordo ao artigo 46 LPAC, do acordo do Pleno da Corporación adoptado en data 31/07/2017. Expte.- 38/2014. PSEC Asunto.- Plan de Sectorización do SAUR – 4, en Pastoriza Acto administrativo que se notifica.- Acordo do Pleno da Corporación de data 31/07/2017 mediante o que se aproba definitivamente o expediente de referencia - HERDEIROS DE DON GIOVANNI BATTISTA SANZ BUSTILLO EL HLIMI COUTO - DON NEREO GODOY PAPIN E IRMÁNS Os interesados que se citan poderán comparecer, no prazo de dez días hábiles, contados dende o seguinte ao da publicación deste anuncio, nas oficinas do Departamento de Urbanismo, sitas no edificio do Concello, Praza Alcalde Ramón Dopico nº 1, en horario de 09:00 a 14:00 horas, para o coñecemento do contido íntegro do citado acto administrativo e constancia de tal coñecemento. Arteixo, 27 de setembro de 2017 P. D. O Concelleiro do Departamento de Urbanismo e Medio Ambiente (Decreto nº 1336 de data 06/07/2015) Asdo.: Luís Alberto Castro Calvete
03/10/2017 | Administración LocalMunicipal
A Coruña
Área de Emprego e Economía Social
Anuncio de licitación (S-16/2017)

Anuncio de licitación (S-16/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-16/2017.2. Obxecto do contrato: subministración de 325 cazadoras tipo polar para a Policía Local.3. Tramitación: ordinaria. Procedemento: aberto.4. Orzamento base de licitación: 84.500,00 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 27 de setembro de 2017. Cristina Belen Pojar De Obeso de alcalde da Área de Emprego e Economía Social (Decreto de delegación do 18 de abril de 2017)
03/10/2017 | Administración LocalMunicipal
Oroso
Anuncio aprobación inicial modificación de créditos 15/2017

O Pleno do Concello en data 28 de setembro do presente ano procedeu á aprobación inicial do expediente de modificación de créditos 15/2017 por transferencia de créditos. De conformidade co disposto no artigo 177.2 en relación co artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examina-los e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso a 28 de setembro de 2017 O Alcalde-Presidente Manuel Mirás Franqueira
03/10/2017 | Administración LocalMunicipal
A Pobra do Caramiñal
Anuncio de aprobación definitiva de crédito extraordinario n.º 02/17

Rematado o día 25 de agosto de 2017 o prazo de información pública do expediente de crédito extraordinario 02/17, aprobado inicialmente polo Pleno da Corporación en sesión celebrada o 27 de xullo de 2017 e publicado no Boletín Oficial da Provincia da Coruña de data 3 de agosto de 2017, sen que teñan presentadas alegacións, ó abeiro do artigo 177.2 e 169.1 do Texto Refundido da Lei das Facendas Locais, aprobado por Real Decreto Legislativo 2/2004, do 5 de marzo, enténdese definitivamente aprobado, procedendose á publicación do resumo do Orzamento incoporando as modificacións aprobadas: ESTADO DE GASTOS ESTADO DE INGRESOS Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real Decreto Legislativo 2/2004, do 5 de marzo, polo que se aproba o Texto Refundido da Lei das Facendas Locais, recurso contencioso-administrativo no prazo de dous meses, contados dende o seguinte ó da publicación do presente acordo, de conformidade co previsto na Lei 29/1998, do 13 de xullo, da Xurisdicción Contencioso Administrativa, sin perxuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 27 de setembro 2017. O alcalde Asdo.: José Luis Piñeiro García
03/10/2017 | Administración LocalMunicipal
Ferrol
Cultura
Anuncio de aprobación definitiva do expediente de modificación do anexo de subvencións nominativas do orzamento xeral do Concello de Ferrol de 2015, prorrogado para 2017, do Negociado de Festas

ANUNCIO Aprobación definitiva do expediente de modificación do anexo de subvencións O Pleno do Concello de Ferrol, en sesión realizadas o día 27 de xullo de 2017, aprobou inicialmente o expediente de modificación do anexo de subvencións nominativas do orzamento xeral do Concello de Ferrol de 2015, prorrogado para 2017, do Negociado de Festas. Este acordo foi publicado no Boletín Oficial da Provincia de data 31 de agosto de 2017 e no taboleiro de edictos do Concello de Ferrol para os efectos de interposición de reclamacións ou alegacións. Transcorrido o prazo de exposición pública do expediente sen que conste expresamente que se presentasen alegacións, segundo se indica no correspondente certificado do secretario xeral, queda elevado a definitivo e, de conformidade co establecido no artigo 169.1 do RDL 2/2004, procésese á publicación do mesmo; quedando o anexo de subvencións nominativas das subvencións afectadas pola presente modificación do seguinte xeito: Contra a aprobación definitiva do expediente poderase interpoñer directamente o recurso contencioso-administrativo, ao abeiro do establecido no artigo 171 do texto refundido da Lei reguladora das facendas locais, aprobado no RDL 2/2004, do 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses, contados a partir da data na que se produza a aprobación definitiva, expresa ou tácita. Ferrol, 27 de setembro de 2017. O concelleiro delegado de Festas Jesús Basterrechea López
03/10/2017 | Administración LocalMunicipal
A Coruña
Servizo de Persoal
Anuncio da convocatoria dun proceso de selección para a elaboración de listas para a cobertura con carácter interino de prazas de músicos

Por Resolución da Concelleira delegada de Facenda e Administración, por delegación da Xunta de Goberno Local, de data 13 de setembro de 2017, convócase un proceso de selección para a elaboración de listas para a cobertura de prazas de músicos, baixo as modalidades de funcionarios/as interinos/as establecidas no art.10.1 do Real Decreto Lexislativo 5/2015, de 30 outubro, polo que se aproba o texto refundido da Lei do Estatuto Básico do Empregado Público. Os aspirantes deberán estar en posesión do Título Superior de Música. O prazo de presentación de solicitudes é DEZ DIAS HABILES, contados desde o día seguinte ao da publicación deste anuncio no Boletín Oficial da Provincia (BOP). As bases desta convocatoria están a disposición dos interesados na páxina web do Concello da Coruña (www.coruna.es) na pestana “Concello” opción “Selección de Persoal”. A Coruña, 27 de setembro de 2017 O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
03/10/2017 | Administración LocalMunicipal
Oroso
Anuncio aprobacion inicial modificación de créditos 16/2017

O Pleno do Concello en data 28 de setembro do presente ano procedeu á aprobación inicial do expediente de modificación de créditos 16/2017 por suplemento de créditos. De conformidade co disposto no artigo 177.2 en relación co artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examina-los e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso a 28 de setembro de 2017 O Alcalde-Presidente Manuel Mirás Franqueira
03/10/2017 | Administración LocalMunicipal
Boimorto
Aprobación inicial de expediente de modificación de créditos

ANUNCIO O Pleno municipal, en sesión ordinaria de data 28/09/2017, acordou aprobar inicialmente o expediente de modificación de créditos n.º 7/2017, suplemento de crédito n.º 1/2017, por importe de 8.648,58 €; e tramitar o expediente para a súa entrada en vigor aplicando o disposto no artigo 177 do Texto refundido da Lei reguladora das facendas locais e no artigo 38 do Real decreto 500/1990 do 20 de abril, polo que se somete a exposición pública de quince días hábiles a partir da publicación no BOP, considerándose o acordo de aprobación inicial como definitivo de non presentarse reclamacións. O que se fai público aos efectos oportunos. Boimorto, 29 de setembro de 2017. A alcaldesa Asdo.: María Jesús Novo Gómez
03/10/2017 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.4/2017 de aprobación polo Pleno

ANUNCIO Na sesión plenaria celebrada o día 29 de setembro de 2017 a Corporación provincial acordou aprobar inicialmente o expediente de modificación de créditos núm.4/2017. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 29 de setembro de 2017. O Presidente, O Secretario Xeral, Valentín González Formoso José Luis Almau Supervía
03/10/2017 | Administración LocalMunicipal
Ortigueira
Secretaría
Padrón de contribuíntes de prezo publico polo servizo de axuda no fogar durante o mes de agosto de 2017

Por resolución da Alcaldía número 2017-0704 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE AGOSTO DE 2017. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo de quince días contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo común das administracións publicas Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira 27 de setembro de 2017 O Alcalde Juan Vicente Penabad Muras
03/10/2017 | Administración LocalMunicipal
Santiago de Compostela
Secretaría Xeral
Decreto ausencia alcalde

ANUNCIO Con data 27 de setembro de 2017 o Sr. alcalde ditou o seguinte decreto: “Por mor da miña ausencia, do 1 ao 3 de outubro de 2017 (ambos inclusive), e co fin de asegurar o correcto funcionamento da Alcaldía, e consonte ás atribucións que me confire o artigo 125 LBRL, RESOLVO: Designar como alcaldesa en funcións a dona Elba Andrea Stefania Tiller Mohamed Ali, 1.ª tenente de alcalde, durante o devandito día.” Santiago de Compostela, 27 de setembro de 2017. O ALCALDE Asdo.: Martiño Noriega Sánchez
03/10/2017 | Administración LocalMunicipal
Neda
Delegación das funcións da Alcaldía, por ausencia do titular, dende o 1.10.2017 ó 8.10.2017, ambos incluídos

Polo presente faise público que o Sr. alcalde, mediante Decreto 19/2016 do día 27/09/2017, resolveu delegar as funcións da Alcaldía, durante o comprendido entre o 01 e o 08 de outubro de 2017, ámbolos dous incluídos, na 1.ª tenente de alcalde, D.ª Ana Rosa Pena Barcia. O que se fai público en cumprimento do disposto no artigo 47.2 en relación co 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. Neda, 27 de setembro de 2017. O alcalde Asdo.: Ángel Alvariño Saavedra
03/10/2017 | Administración LocalMunicipal
Oroso
Exposición pública da Conta Xeral do exercicio 2016

A conta xeral do Concello de Oroso correspondente ao exercicio económico 2016 foi ditaminada favorablemente pola Comisión especial de Contas en sesión celebrada o día 28 de setembro de 2017. En cumprimento do establecido no texto refundido da Lei reguladora de facendas locais, sométese a exposición pública a referida conta por prazo de quince días, durante os cales, e oito máis, os interesados poderán presentar as reclamacións, reparos ou observacións que consideren oportunas. Oroso, 28 de setembro de 2017 O Alcalde-Presidente Manuel Mirás Franqueira
03/10/2017 | Administración LocalMunicipal
Narón
Intervención
Edicto anuncio de cobranza do padrón fiscal das taxas pola inscrición nos cursos e actividades das instalacións deportivas do mes de abril de 2017

A Xunta de Goberno Local, en sesión ordinaria que tivo lugar o día 28 de setembro de 2017, adoptou entre outros, o acordo de aprobar o padrón fiscal das taxas pola inscrición nos cursos e actividades das instalacións deportivas do mes de abril de 2017, que comeza por Asociación Española Contra el Cáncer e remata pola Fernández López, Celsa Modesta, por un importe de 28.990,30€ e 1.391 contribuíntes. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Xunta de Goberno Local. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses, e comprenderá dende o 5 de outubro ata o 5 de decembro de 2017, ámbolos dous inclusive. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes, o día 10 de outubro de 2017. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Narón, 28 de setembro de 2017 A alcaldesa Marián Ferreiro Díaz